jkorsvik/nowiki_second_scrape_merged huggingface dataset:
Kjår

Kjår, norrønt Kjárr eller Kíarr, er en figur i Norrøn mytologi som man antar er basert på romerske keisere. I gammelnorske kilder fremstår han som kongen av Valskr (Keltere/Romere fra sør) som var folket i Valland (det Keltisk/Romerske sør).Mange forskere har antydet at navnet kommer fra Caesar, men veien til Skandinavia er ikke klar.


== Fotnoter og referanser ==
Dendeziini

Dendeziini er en gruppe av biller som hører til familien hjortebiller (Lucanidae).


== Utseende ==
Små til middelsstore (10-25 millimeter), avlange, vanligvis mørkfargede hjortebiller. Kroppen er noe hvelvet. Hannens kjever er moderat forstørrede, i tillegg har hannen gjerne et kort horn i pannen. Oversiden kan være helt eller delvis skjellkledt.


== Levevis ==
Hjortebillene er skogsinsekter med larver som utvikler seg i morken, død ved, for eksempel gamle stubber.


== Utbredelse ==
Gruppen er bare utbredt i tropisk Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1804
Underfamilien hjortebiller (Lucaninae) Latreille, 1804
Stammen Dendeziini Benesh, 1955- Afrika
Slekten Dendezia Basilewsky, 1952 - bare én art, Sentral-Afrika
Dendezia renieri Basilewsky, 1952 - den største arten i gruppen
Slekten Oonotus Parry, 1864 – 4 arter, sørlige Afrika
Oonotus adspersus (Boheman, 1857)
Oonotus interioris Endrödy-Younga, 1993
Oonotus rex Endrödy-Younga, 1993
Oonotus sericeus Endrödy-Younga, 1993
Slekten Xiphodontus Westwood, 1838 – 3 arter, sørlige og østlige Afrika
Xiphodontus antilope Westwood, 1838
Xiphodontus bicolor (Boileau, 1909)
Xiphodontus endroedyi Bartolozzi, 2005


== Eksterne lenker ==
Bildegalleri
Dendeziini – detaljert informasjon på Wikispecies
Dorcini

Dorcini er en gruppe av til dels meget storvokste biller som hører til familien hjortebiller (Lucanidae).


== Utseende ==
Middelsstore til meget store (15 – 100 millimeter) biller, hannene gjerne med sterkt forstørrede kjever (mandibler). Kroppsformen er noe flattrykt, de fleste er ensfarget mørke på farge. Hodet er stort og bredt (hos hannene av Dorcus titanus opptil 3 centimeter bredt), hos hannene meget stort for å gi feste for de store kjevene, fasettøynene temmelig små og runde. Hunnene er vanligvis betydelig mindre enn hannene, uten forstørrede kjever. Hannene av disse billene har vanligvis allometrisk vekst, det vil si at hodet og kjevene er forholdsvis større hos store individer enn hos små.


== Levevis ==
Hjortebillene er skogsinsekter med larver som utvikler seg i morken, død ved, for eksempel gamle stubber. Billene kan ofte finnes inne i hule trær. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten. Tross sine tunge kropper er de fleste artene bra flyvere. Hannenes svære kjever er ubrukelige til å spise med – de brukes bare i kamp om hunnene. To kjempende hanner prøver begge å få tak rundt motstanderens kropp og kaste ham på rygg.


== Utbredelse ==
De aller fleste av artene lever i Asia og østover til de vestlige av stillehavsøyene. Men det forekommer også noen få arter i Europa og Nord-Amerika.


== Systematisk inndeling ==
Mange inndelinger plasserer alle artene bortsett fra de i slektene Eulepidius, Gnaphaloryx og Metallactulus i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1804
Underfamilien hjortebiller (Lucaninae) Latreille, 1804
Stammen Dorcini Parry, 1864 - Asia, Europa og Nord-Amerika
Slekten Bartolozziolucanus Nagai, 1994
Slekten Dorcasoides Motschulsky, 1856
Slekten Dorcus MacLeay, 1819 – 58 arter, i Nord-Europa:
bøkehjort, Dorcus parallelepipedus (Linnaeus, 1758)
Slekten Dynodorcus Didier, 1930 – 4 arter
Slekten Eulepidius Westwood, 1874– én art
Slekten Foraminis Nagai, 2010
Slekten Gnaphaloryx Burmeister, 1847 – 17 arter
Slekten Hemisodorcus Thomson, 1862 – 13 arter
Slekten Metallactulus Ritsema, 1885 – 5 arter
Slekten Microlucanus Bomans & Bartolozzi, 1996 – én art
Slekten Serrognathus Motschulsky, 1861 – 28 arter
Slekten Sinodorcus Huang & Chen, 2013
Slekten Telodorcus Didier, 1931 – 17 arter
Slekten Velutinodorcus Maes, 1992 – 5 arter


== Eksterne lenker ==
Dorcini – detaljert informasjon på Wikispecies 
Bildegalleri
Stavanger Forum

Stavanger Forum er et messe- og konferanssenter på Tjensvoll i Stavanger. Stavanger Forum består av flere ulike bygg med til sammen 25 møterom med kapasitet opptil 1700 deltakere. Det har også utstillingsområder på til sammen 30 000 kvadratmeter.Den største arenaen er Forum Expo. Arenaen har en messehall med plass til 4000 personer og en konsertarena med plass til 8000 personer. Arenaen brukes til messer, utstillinger og konserter – blant annet holdes den årlige oljemessen Offshore Northern Seas (ONS) i hallen, med rundt 60 000 besøkende annethvert år.Anlegget har flere idrettshaller, Siddishallen som sto ferdig i 1968, Stavanger idrettshall fra 1979 og Stavanger Ishall som sto ferdig i 2012. Siddishallen var hjemmearena til ishockeylaget Stavanger Oilers fram til 2012, da DNB Arena tok over. 
Siddishallen var også Stavanger Forums store messe- og konsertarena inntil Forum Expo sto klart i 2004.I tillegg har området flere andre idrettsanlegg og andre møtehaller. Hallene har nå fått bokstaver og omtales som «Hall A», «Hall B», og så videre.Senteret huset også de norske finalene i Melodi Grand Prix i 1986 og i 1989.


== Referanser ==
Dorcasoides

Dorcasoides er en slekt av fossile biller som hører til familien hjortebiller (Lucanidae). Slekten omfatter bare én kjent art.


== Utseende ==
Arten ligner de nålevende artene i slekten Dorcus, men utmerker seg ved at hodet er to-delt.


== Utbredelse ==
Arten er beskrevet fra baltisk rav, dette stammer fra eocen-tiden og er ca. 40 millioner år gammelt.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1804
Underfamilien hjortebiller (Lucaninae) Latreille, 1804
Stammen Dorcini Parry, 1864 - Asia, Europa og Nord-Amerika
Slekten Dorcasoides Motschulsky, 1856
Dorcasoides bilobus Motschulsky, 1856


== Eksterne lenker ==
(en) Dorcasoides i Global Biodiversity Information Facility 
(en) Dorcasoides hos Fossilworks 
Dorcasoides – detaljert informasjon på Wikispecies 
Bildegalleri
Foraminis

Foraminis er en slekt av biller som hører til familien hjortebiller (Lucanidae). Slekten omfatter bare én kjent art.


== Utseende ==
En liten til middelsstor (15-25 millimeter), litt flat, matt brunlig hjortebille. Hannen har sterkt forstørrede kjever, disse er rette, fremstrakte og noe asymmetriske. Hannen har også et rett horn i pannen. Pronotum er rektangulært, omtrent så bredt som hodet, dekkvingene er jevnbrede uten punktstriper. 


== Utbredelse ==
Slekten er utbredt i Sørøst-Asia (Vest-Malaysia, Sumatra, Borneo).


== Systematisk inndeling ==
Arten ble tidligere plassert i slektene Aegus eller Gnaphaloryx.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1804
Underfamilien hjortebiller (Lucaninae) Latreille, 1804
Stammen Dorcini Parry, 1864 - Asia, Europa og Nord-Amerika
Slekten Foraminis Nagai, 2010
Foraminis perforatus (Ritsema, 1885)
Foraminis perforatus perforatus (Ritsema, 1885)
Foraminis perforatus sabanus (Nagai, 1994)


== Eksterne lenker ==
(en) Foraminis i Global Biodiversity Information Facility 
Bildegalleri
Lånetakst

Lånetakst vil si den  den boligverdien som banken bruker som grunnlag for lån, pant og eventuelt tvangssalg av boliger. Lånetaksten er basert på verditaksten. 
Verditaksten fastsettes av en takstmann, ved kjøp og salg av hus, samt ved fastleggelse av lån og pant. Lånetaksten ligger vanligvis 20 % lavere enn verditakst. Boliglån ble opprinnelig beregnet ut fra lånetaksten. Nå beregnes boliglån ofte ut fra reel kjøpssum eller verditakst fremfor lånetaksten. Lånetaksten kan likevel gi en pekepinn om lånemuligheter for en bolig. I dag er lånetaksten ofte mest aktuell ved bodeling og ved arv.
I bolighandelen finner man i dag oftest verditaksten og lånetaksten i samme takstdokument ved kjøp og salg av bolig.


== Kilder ==
Store Norske Leksikon tilgått 20/1-2017
[1] tilgått 20/1-2017
Dinside.no tilgått 20/1-2017
Mugisho

Mugisho David Nhonzi (født 1. april 1993), kjent under artistnavnet Mugisho (forkortet Mugi), er en norsk artist, multiinstrumentalist, låtskriver og produsent. Han er født i Kongo, men oppvokst i Norge, Sandnessjøen. Musikken han lager er pop, men med et eget særpreg.


== Karriere ==


==== 2016- ====
Mugisho startet sin karriere som musiker i 2016, og er signert til Warner Music Norge, som er en del av Warner Music Group. Han kom ut med sin debutsingel «Milano» i oktober 2016. Låten er produsert og skrevet sammen med norske Joakim Harestad Haukaas (alias Kid Joki).Mugisho har tidligere blitt positivt omtalt av NRK P3, og er booket til de norske bransjefestivalene by:Larm og Trondheim Calling i 2017, samt X-Games I februar 2017 kom han ut med sin andre singel, «Play With You», som også er skrevet sammen med Kid Joki.


== Bakgrunn ==
Som fire år gammel kom Mugisho og hans søsken til Norge, da borgerkrigen brøt ut i Kongo. Hans foreldre kom ikke til Norge før 15 måneder senere. Han ble, fra tidlig alder, interessert i musikk og spiller både bass, piano, keyboard og gitar. Han vurderte en karriere innen fotball eller økonomi, men valgte til slutt å satse på musikken.Mugisho har studert musikkdesign ved Høyskolen Kristiania.


== Diskografi ==
Solo

Milano (2016)
Play With You (2017)
I Would Never (2017)
No Pressure EP (2018)Featuring

Can't Help Myself (feat. Mugisho & Julie Bergan) - Clairmont (2017)


== Referanser ==
Sinodorcus

Sinodorcus er en slekt av biller som hører til familien hjortebiller (Lucanidae). Slekten omfatter bare én kjent art.


== Utseende ==
En middelsstor, litt flat, litt blankt svart hjortebille. Hannen har moderat forstørrede kjever, disse er krumme, sigdformede, bredest i midten, smalere ved roten. Pronotum er avrundet rektangulært, omtrent så bredt som hodet, dekkvingene er noe avsmalnende bakover, uten punktstriper. 


== Utbredelse ==
Slekten er utbredt i Sørøst-Asia (Vietnam).


== Systematisk inndeling ==
Arten blir ofte plassert i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1804
Underfamilien hjortebiller (Lucaninae) Latreille, 1804
Stammen Dorcini Parry, 1864 - Asia, Europa og Nord-Amerika
Slekten Sinodorcus Huang & Chen, 2013
Sinodorcus sawaii (Tsukawaki, 1999)
Sinodorcus sawaii norikoae (Tsukawaki, 2011)
Sinodorcus sawaii sawaii (Tsukawaki, 1999)


== Eksterne lenker ==
(en) Sinodorcus i Global Biodiversity Information Facility 
Bildegalleri
Bilde av arten
Arbeidsstyrken

Arbeidsstyrken er i offentlig arbeidsmarkedsstatistikk summen av de som er registrert som sysselsatte og helt arbeidsledige. Det vil si alle personer som tilbyr arbeidskraften sin på arbeidsmarkedet.


== Referanser ==


== Eksterne lenker ==
ssb.no Arbeidsstyrken og sysselsatte, etter kjønn, alder og utdanningsnivå
Telde

Telde er en by og en kommune ved østkysten av Gran Canaria i Kanariøyene i Spania.  Med 102 164 innbyggere (2016) er det Gran Canarias nest største kommune etter hovedstaden Las Palmas. Den har et areal på 102,42 km². 
Telde sentrum ligger rundt 4 kilometer fra kysten, og 16 km sør for øyas hovedstad Las Palmas. Gran Canaria internasjonale lufthavn ligger delvis i Telde, ved Gando, sør i kommunen.


== Historie ==

Før den spanske invasjonen var Telde det østlige sentrum for de innfødte på øya, og den kjente innfødte Doramas antas å ha bodd her. Tidlige beretninger antyder at det var om lag 14 000 husstander i Telde da den ble erobret. Telde er stedet hvor den berømte figuren Idolo de Tara ble oppdaget, den befinner seg i dag i Museo Canario i Las Palmas
Telde er den eldste byen og den første hovedstaden på Gran Canaria, den ble opprettet ved pavelig dekret i 1351. Den historiske gamlebyen i Telde er spesielt populær blant turister.
Tidligere var Telde en jordbruksbygd, de viktigste produktene var sukkerrør, vindruer, bananer og tomater. I dag har området rundt Telde blitt ganske sterkt industrialisert og har blitt det industrielle sentret på øya.


== Utdanning ==
Lycée Français René-Verneau, den franske internasjonale skolen på Gran Canaria ligger i Telde.


== Referanser ==
Figulini

Figulini er en gruppe av biller som hører til familien hjortebiller (Lucaninae).


== Utseende ==
Små til middelsstore (5 – 15 millimeter), slanke, vanligvis svarte hjortebiller. Hos denne gruppen har hannene ofte ikke forstørrede kjever, og kjønnene er vanskelige å skille på ytre utseende. Dekkvingene har gjerne markerte punktrader, beina er nokså korte.


== Levevis ==
Larvene utvikler seg i jorda eller i død ved. Hos i alle fall noen av artene ser larvene ut til å leve flere sammen, dette er uvanlig hos hjortebiller.


== Utbredelse ==
De fleste av artene lever i Sørøst-Asia, men de forekommer også i Afrika, på øyene i Indiahavet og i Australia. Plasseringen av slekten Brasilucanus fra Sør-Amerika her er mer usikker.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1804
Underfamilien hjortebiller (Lucaninae) Latreille, 1804
Stammen Figulini Burmeister, 1847
Slekten Agnelius Paulsen, 2017
Slekten Brasilucanus Vulcano & Pereira, 1961 – 2 arter, ofte plassert i Penichrolucaninae
Slekten Cardanus Westwood, 1834 – 10 arter
Slekten Epipedesthus de Lisle, 1976 – 2 arter
Slekten Figulus MacLeay, 1819 – ca. 150 arter
Slekten Ganelius Benesh, 1955 - ofte plassert i Nigidiini
Slekten Penichrolucanus Deyrolle, 1864 – 8 arter, ofte plassert i Penichrolucaninae
Slekten Platyfigulus Arrow, 1935 – én art
Slekten Vinsonella Arrow, 1940 – én art


== Kilder ==


== Eksterne lenker ==
Bildegalleri
Figulini – detaljert informasjon på Wikispecies
USA-mesterskapet på 100 km fjelløp 2017

USA-mesterskapet på 100 km fjelløp 2017 (USATF 100km Trail Championships) ble arrangert 7. januar 2017, som en del av ultraløpet Bandera 100k i Bandera i Texas i USA. 


== Resultater, herrer ==


== Resultater, kvinner ==


== Eksterne lenker ==
Resultater
USA T&F - 2017 USATF 100km Trail Championships Arkivert 2. februar 2017 hos Wayback Machine.
Sissel Keyn Lodding

Sissel Keyn Lodding (født 8. oktober 1949 i Oslo, død 26. februar 2000 i Oslo) var en norsk frilansjournalist. Hun var også programleder for den norske finalen i Melodi Grand Prix 1984.
Lodding ble født og oppvokst i Oslo og bodde senere ni år i England og sju i USA. Tilbake i Norge tok hun utdannelse innen journalistikk, etnologi og språk. Hun jobbet blant annet som journalist i Aftenposten, og hun skrev flere bøker for barn og unge rettet mot et amerikansk publikum. I 1996 ga hun ut matboka Fra bambusskudd til gurkemeie: på oppdagelsesferd i innvandrerbutikkene på Aschehoug forlag.Høsten 1983 ble hun plukket ut som et av flere unge fjes av NRKs underholdningsavdeling, og tross mangelen på programledererfaring fikk hun jobben med å lede den norske finalen i Melodi Grand Prix 1984. Dette var den eneste store tv-jobben hun hadde i løpet av karrieren. Hun bodde i Oslo fram til sin død vinteren 2000.


== Referanser ==
Eldbjørg Vaage Melberg

Eldbjørg Vaage Melberg (født 1952 i Stavanger) er en norsk kommunikasjonsrådgiver og tidligere journalist og programleder. Hun var programleder i Melodi Grand Prix 1987. Hun arbeidet sist som kommunikasjonsrådgiver i Oljedirektoratet.Eldbjørg Vaage Melberg var elev ved Kongsgård skole i Stavanger.Melberg arbeidet som journalist i NRK Rogaland fra 1976 til 1987, og på bakgrunn av sin journalistiske erfaring ble hun valgt til å lede Melodi Grand Prix 1987 direkte fra Chateau Neuf i Oslo 28. februar 1987. Kort tid etter forlot hun NRK for å begynne i den nystartede Stavanger-avisen Vestkysten. Prosjektet gikk imidlertid konkurs etter bare to måneder, og Mellberg ble deretter hentet inn som informasjonssjef i Rogalandsbanken, som senere ble kjøpt opp av Fokus Bank.Fra 1990 var hun tilknyttet pressestaben til Hovedredningssentralen i Sør-Norge, og en av de første oppdragene hennes var i forbindelse med «Scandinavian Star»-ulykken i april samme år. Hun jobbet også ved Rogalandsforskning og Norsk Oljemuseum før hun startet som kommunikasjonsrådgiver i Oljedirektoratet i 2002.Som barn var hun modell på etiketten til sardinboksene til en av Stavangers mange sardinfabrikker.


== Referanser ==
Storehesten Opp 2015

Storehesten Opp 2015 ble arrangert 22. august 2015, og var 15. gang dette motbakkeløpet i Sunnfjord ble arrangert. Arrangør var Gaular Idrettslag.


== Resultater menn ==


== Resultater kvinner ==


== Kilder ==
EQ Timing - Storehesten Opp 2015


== Eksterne lenker ==
Storehesten Opp - offisiell hjemmeside
Travel City Direct

Travel City Direct var en britisk turoperatør eiet av Virgin Holidays. Det var tidligere merkenavnet til Great Holiday Company PLC, et britisk reisesebyrå basert i Crawley (nær London Gatwick lufthavn), som spesialiserte seg på ferier i USA. Selskapet var en tid den tredje største turoperatør i Storbritannia XL Leisure Group og var Storbritannias største turoperatør for reiser til Florida.


== Historie ==


=== Roy Boardman & Trevor Wignall ===
Selskapet ble etablert av familiene Boardman og Wignall i 
Swansea i 1992 som en følge av salget av deres reisedivisjon Winston Rees Travel til Thomas Cook Group og ble kjøpt i 2005 av Avion Group Iceland som også eide en majoritetsandel i XL Airways.Travel City Direct chartret fly fra American Trans Air som i de tidlige dager brukte Lockheed Tristar fly som mellomlandet på Gander, Newfoundland for å fylle drivstoff. I 2002 byttet Travel  City Direct flyselskap til European Aviation basert i Bournemouth som brukte tidligere British Airways Boeing 747-fly, kjøpt fra BA etter 11. september. I 2003 fløy Travel City Direct også i med Air Atlanta Europa Boeing 747-fly i tillegg til European Aviation for å møte etterspørselen i ferietiden. Dette førte til over 20 avganger i uken til Orlando sommeren 2003. Travel City operettet to kundesentre, et i Swansea og et annet i Blackpool


=== XL Leisure Group ===

På grunn av finansiell ustabilitet med europeisk luftfart i 2004 slo Travel City alle sine fly sammen med Air Atlanta Europe i mars 2004 og merket alle fly med Tavel City Direcy livery. XL Airways, som også var en del av Air Atlanta Icelandic overtok driften av Air Atlanta Europe i 2005, og senere tok over årets operasjoner til Orlando Sanford internasjonale lufthavn fra Manchester lufthavn og London Gatwick lufthavn. I sommersesongen opererte XL Airways opp til 16 flyvninger i uken med flere avganger fra Glasgow internasjonale lufthavn og i Cardiff internasjonale lufthavn. De brukte Air Atlanta Icelandic's Boeing 747-fly.


=== Virgin Group ===
Den 12. september 2008 gikk XL Leisure Group som var eiet av Travel City Direct konkurs og stengte virksomheten, men den 18. desember 2008 ble det annonsert at Virgin Holidays hadde kjøpt merkenavnet på Travel City Direct og gjenopptatt driften som Travel City Direct fra 5. januar 2009.. I motsetning til den forrige inkarnasjon som ble brukt av det sammenraste XL Leisure Group som hadde utført flyvninger for Travel City Direct til Orlando Sanford, ville Travel City Direct benytte plasser på Virgin Atlantic Airways rutefly til den større Orlando internasjonale lufthavn.


== Aktuelle produkteter ==
Travel City Direct tilbød pakketurer til Florida, inkludert flybilletter og overnatting, fløy med Virgin Atlantic Airways fra Manchester, Glasgow, Heathrow og Gatwick til Orlando internasjonale lufthavn  eller Miami internasjonale lufthavn. Selskapet solgte også flydrive pakker til Florida. 
Travel City Direct tilbød også pakketurer til Karibia inklusiv Jamaica, Barbados, Antigua, St. Lucia, Grenada, Tobago og Cuba
Cruise og opphold ble også tilbudt gjennom det nye cruise-selskapet, Travel City Direct Cruise.


== Referanser ==
Harang

En harang (uttalelse: har'ang.) er en lang, høytidelig og kjedelig tale. Kan også brukes om en straffepreken.


== Emytologi ==
Ordet kommer fra «fransk», «høytidelig tale», men betydningenn er egentlig fra det gammeltyske ordet «hring», «krets», «kampplass», «forsamling».


== Referanser ==
Hwang Kyo-ahn

Hwang Kyo-ahn (født 15. april 1957 i Seoul i Sør-Korea) er en sørkoreansk konservativ politiker som var Sør-Koreas statsminister fra 21. mai 2015 til 11. mai 2017 og Sør-Koreas fungerende president fra 9. desember 2016 til 10. mai 2017. I februar 2019 ble han valgt til leder i Frihetspartiet Korea, som i 2020 ble omdannet til Det forente fremtidspartiet.
Etter at det ble kjent at president Park Geun-hye var innblandet i en korrupsjonskandale, ble hun avsatt 9. desember 2016, og Hwan Kyo-ahn ble satt inn som fungerende president samme dag.


== Liv og virke ==


=== Bakgrunn ===
Hwang Kyo-ahn gikk ut av videregående skole i 1976 og avsluttet college ved Sungkyunkwan-universitetet i 1981. Han avla deretter juristeksamen ved samme universitet i 2006.


=== Karriere ===
Hwang Kyo-ahn har etter sin utdannelse en lang merittliste, og i 2013 fikk han posten som justisminister. Han ble så Sør-Koreas statsminister 21. mai 2015, da hans forgjenger Choi Kyoung-hwan måtte fratre i samband med en båtulykke der ca 300 personer omkom. Kyo-ahn ble avsatt fra sin post den 2. november 2016 i samband med en politisk skandale og ble etterfulgt av Kim Byong-joon.


=== MERS-viruset ===
I sin rolle som statsminister erklærte Hwang Kyo-ahn den 28. juli 2015 at epidemien med den smittsomme lungebetennelsen MERS var over i Sør-Korea. Sykdommen hadde smittet 118 personer og høstet 36 dødsoffer. Hwang Kyo-ahn erklærte epidemien som over ettersom ingen infeksjon var blitt registrert på 23 dager. WHO mente imidlertid at epidemien ikke kunne anses å være over ettersom organisasjonen krevde et spenn på minst 28 dager uten nye syke. WHO opprettholdt derfor visse forsiktighetstiltak som screening av reisende ved flyplassene og ved andre grensekontroller.
Regjeringen ble beskyldt for å ha vært sen med å handle under krisen og for at de fleste infeksjonene skjedde ved sykehus, som ikke var tilstrekkelig forberedte på et utbrudd av smittsom sykdom. Statsminister Kyo-ahn bad om unnskyldning på regjeringens vegne.


=== Andre hendelser ===
Den 15. juli 2016 utbrøt store protester under en tale som Hwang Kyo-ahn holdt. Han ville utplassere et anti-missilsystem, det såkalte THAAD, som Sør-Korea var tilbudt å kjøpe av USA. Kyo-ahn møtte sterk motstand, fremfor alt landsbygdene der systemet skulle utplasseres. Missilsystemet skulle installeres omkring 250 kilometer sørøst for hovedstaden Seoul. Det ble levert protestlister. Under talen ble egg og vann kastet på ham. Talen måtte avbrytes og stedet evakueres. Som en konsekvens ble Hwang Kyo-ahn bedt om å gå som statsminister senere samme år. Han fikk imidlertid fortsette.


== Referanser ==


== Eksterne lenker ==
(en) Hwang Kyo-ahn – kategori av bilder, video eller lyd på Commons
Mirosław Graf

Mirosław Graf (født 5. juni 1959) er en polsk, tidligere skihopper, først og fremst kjent for å ha introdusert V-stilen i skihopping.


== Referanser ==
Winnetka

Winnetka er en by i Cook County i det nordøstlige Illinois i USA, ved Lake Michigan ca 26 km nord for det sentrale Chicago. Ved folketellingen i år 2010 bodde 12 187 personer i byen (rangert som village). I 2011 ble Winnetkas postnummer 60093 rangert som det fjortende rikeste postnummerområdet i USA.I 1990 og 1992 ble deler av Alene hjemme og Alene hjemme 2, Forlatt i New York innspilt på 671 Lincoln Ave. i Chicagoforstaden.


== Referanser ==


== Eksterne lenker ==
(en) Offisielt nettsted 
(en) Winnetka, Illinois – kategori av bilder, video eller lyd på Commons 
(en) Innbyggertall 2010 - 2019 – United States Census Bureau